Diari Oficial de la Generalitat Valenciana


Sumari del DOGV 3457, del 18-03-1999 (1999/2376)

ACORD de 9 de març de 1999, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Sagunt.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   3457

Data del DOGV
:   18-03-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/2376


Data del document
:   09-03-1999

Organisme emissor
:   Conselleria de Presidència

Tipus de document
:   Acord

Descriptors 

:   * Sagunt
    * administració local
    * expropiació

ACORD de 9 de març de 1999, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Sagunt. [1999/X2376]
  
El Govern Valencià, en la reunió del dia 9 de març de 1999, adoptà l'acord següent:
  
L'Ajuntament de Sagunt, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de Pla de col·lectors generals per a aigües pluvials i altres actuacions en matèria de sanejament en diverses zones de la població.
  
Aquesta declaració d'urgent ocupació es justifica per les següents raons:
  
1. La necessitat d'executar, amb caràcter urgent, el projecte d'obres que inclou diverses actuacions en els col·lectors generals per a aigües pluvials i xarxa de sanejament en diverses zones de la població; atesa l'especial problemàtica que hi ha a la zona del port, on se patixen freqüents inundacions, en no disposar la xarxa d'evacuació de suficient capacitat per a absorbir les aigües pluvials en els moments en què es produeixen fortes pluges, i és imprescindible arreplegar-les i canalitzar-les fins al riu per a descongestionar la xarxa.
  
2. Així mateix, és urgent perquè es tracta d'obres incloses en el Pla Operatiu del Medi Ambient Local, el finançament del qual corre a càrrec de la Unió Europea (Fons FEDER) i del mateix Ajuntament, per la qual cosa la demora en la seua execució podria produir pèrdua de subvencions.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, les quals no van no presentar al·legacions. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i ateses les facultats conferides pel Real Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència el Govern Valencià,
  
ACORDA
  
Declarar l'ocupació urgent dels béns i drets subjectes a expedient d'expropiació forçosa instruït per l'Ajuntament de Sagunt per a l'execució del Projecte de Pla de col·lectors generals per a aigües pluvials i altres actuacions en matèria de sanejament en diverses zones de la població.
  
Relació de béns afectats
  
Parcel·la: 7043370
  
Propietari: Alejandro Sánchez Blasco
  
Superfície: 387.75 m2
  
Import total: 180.304 pessetes
  
Aquest acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errors que s'hagen patit en indicar els béns afectats per la urgent ocupació.
  
Contra aquest acord, que posa fi a la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, de conformitat amb allò que s'ha establit en els articles 48 i 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, tot això sense perjuí que les persones interessades puguen utilitzar qualsevol altra via que estimen oportuna.
  
València, 9 de març de 1999
  
El conseller secretari del Govern Valencià,